पछिल्लो समयमा त्रिविले त्यस्तै एउटा निर्णय पहिले गरेर अनि प्रक्रिया शुरु गरेको छ । महाराजगञ्जस्थित चिकित्साशास्त्र अध्ययन संस्थान वा आइओएमलाई कीर्तिपुर परिसरमा सार्ने भन्ने निर्णय पहिले भयो । त्यही प्रयोजनका लागि भनेर कीर्तिपुरमा अस्तित्वमा भएको भनिएको एउटा अस्पताललाई शिक्षण अस्पतालको रुपमा प्रयोग गर्ने भनेर सम्झौता पनि गरियो । शैक्षिक कार्यक्रमहरुका लागि त्यसको क्षमता नपुग्ने वहानामा आइओएमबाट सम्बन्धन पर्खेर बसेको एउटा दलको संस्था सित सहकार्य गर्ने निर्णय पनि गरियो ।
